ddrg/super_eurlex huggingface dataset:
97/804/EY: Komission päätös, tehty 21 päivänä marraskuuta 1997, Irlannin asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 93/73/ETY muuttamisesta (ETA:n kannalta merkityksellinen teksti)



Virallinen lehti nro L 329 , 29/11/1997 s. 0070 - 0070



KOMISSION PÄÄTÖS, tehty 21 päivänä marraskuuta 1997, Irlannin asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 93/73/ETY muuttamisesta (ETA:n kannalta merkityksellinen teksti) (97/804/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 95/22/EY (2), ja erityisesti sen 5 artiklan 2 kohdan, sekä katsoo, että komissio on myöntänyt päätöksellä 93/73/ETY (3) Irlannille hyväksytyn manner- tai rannikkovyöhykkeen aseman tarttuvan verta muodostavan kudoksen kuolion (IHN) ja virusperäisen verenvuotoseptikemian (VHS) osalta, Irlannin viranomaiset ilmoittivat Cape Clearin saarella ilmenneestä VHS-tautitapauksesta 3 päivänä heinäkuuta 1997, Irlannin viranomaiset ovat toteuttaneet tarvittavat toimenpiteet taudin hävittämiseksi ja sen leviämisen estämiseksi, neuvoston direktiivissä 91/67/ETY vahvistettujen sääntöjen mukaisesti Cape Clearin asema VHS:n osalta on kumottava, muut Irlannin osat voivat säilyttää hyväksytyn asemansa, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/73/ETY seuraavasti: 1) Korvataan 1 artikla seuraavasti: "1 artikla 1. Irlanti hyväksytään kalojen osalta hyväksytyksi mannervyöhykkeeksi ja hyväksytyksi rannikkovyöhykkeeksi tarttuvan verta muodostavan kudoksen kuolion (IHN) osalta. 2. Liitteessä tarkoitetut Irlannin osat hyväksytään kalojen osalta hyväksytyksi mannervyöhykkeeksi virusperäisen verenvuotoseptikemian (VHS) osalta." 2) Lisätään seuraava liite: "LIITE Irlannin alue Cape Clearin saarta lukuun ottamatta." 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä marraskuuta 1997. Komission puolesta Franz FISCHLER Komission jäsen (1) EYVL L 46, 19.2.1991, s. 1 (2) EYVL L 243, 11.10.1995, s. 1 (3) EYVL L 27, 4.2.1993, s. 34
97/791/EY, Euratom: Neuvoston päätös, tehty 20 päivänä marraskuuta 1997, talous- ja sosiaalikomitean jäsenen nimeämisestä



Virallinen lehti nro L 323 , 26/11/1997 s. 0027 - 0027



NEUVOSTON PÄÄTÖS, tehty 20 päivänä marraskuuta 1997, talous- ja sosiaalikomitean jäsenen nimeämisestä (97/791/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 194 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen (1), sekä katsoo, että edellä mainitussa komiteassa on vapautunut jäsenen paikka Henri Bordes-Pagesin erottua, mikä on annettu neuvostolle tiedoksi 21 päivänä tammikuuta 1997, ottaa huomioon Ranskan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Claude Cambus talous- ja sosiaalikomitean jäseneksi Henri Bordes-Pagesin tilalle tämän jäljellä olevaksi toimikaudeksi eli 20 päivään syyskuuta 1998 saakka. Tehty Brysselissä 20 päivänä marraskuuta 1997. Neuvoston puolesta E. HENNICOT-SCHOEPGES Puheenjohtaja (1) EYVL L 257, 5.10.1994, s. 20
97/792/EY, Euratom: Neuvoston päätös, tehty 20 päivänä marraskuuta 1997, talous- ja sosiaalikomitean jäsenen nimeämisestä



Virallinen lehti nro L 323 , 26/11/1997 s. 0028 - 0028



NEUVOSTON PÄÄTÖS, tehty 20 päivänä marraskuuta 1997, talous- ja sosiaalikomitean jäsenen nimeämisestä (97/792/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 194 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen (1), sekä katsoo, että edellä mainitussa komiteassa on vapautunut jäsenen paikka Richard Pickeringin kuoltua, mikä on annettu neuvostolle tiedoksi 25 päivänä lokakuuta 1996, ottaa huomioon Yhdistyneen kuningaskunnan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Helen McGrath talous- ja sosiaalikomitean jäseneksi Richard Pickeringin tilalle tämän jäljellä olevaksi toimikaudeksi eli 20 päivään syyskuuta 1998 saakka. Tehty Brysselissä 20 päivänä marraskuuta 1997. Neuvoston puolesta E. HENNICOT-SCHOEPGES Puheenjohtaja (1) EYVL L 257, 5.10.1994, s. 20
97/837/EY: Komission päätös, tehty 9 päivänä joulukuuta 1997, yhteisön puutalouspolitiikkaa käsittelevän neuvoa-antavan komitean perustamisesta annetun päätöksen 83/247/ETY muuttamisesta



Virallinen lehti nro L 346 , 17/12/1997 s. 0095 - 0096



KOMISSION PÄÄTÖS, tehty 9 päivänä joulukuuta 1997, yhteisön puutalouspolitiikkaa käsittelevän neuvoa-antavan komitean perustamisesta annetun päätöksen 83/247/ETY muuttamisesta (97/837/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo, että koska yhteisön puutaloudessa on tapahtunut taloudellista kehitystä ja koska on tarpeen taata sen eri alojen edustus komiteassa, komission päätöstä 83/247/ETY (1) olisi muutettava, ON PÄÄTTÄNYT SEURAAVAA: Ainoa artikla Muutetaan päätös 83/247/ETY seuraavasti: 1. Korvataan 1, 2 ja 3 artikla seuraavasti: "1 artikla Perustetaan komission yhteyteen yhteisön puutalouspolitiikkaa käsittelevä neuvoa-antava komitea, jäljempänä `komitea`. Komitea koostuu Euroopan puutalousteollisuuden järjestöjen edustajista. 2 artikla Komitean tehtävänä on avustaa komissiota joko komission pyynnöstä tai omasta aloitteestaan kaikissa kysymyksissä, jotka koskevat puutalousteollisuuteen tai puutalouteen vaikuttavien yhteisön politiikkojen teollisia näkökohtia, markkinoita sekä muita puutuotteisiin yhteisössä tai niiden kysyntään vaikuttavia taloudellisia kysymyksiä. 3 artikla Komiteassa on 23 jäsentä: - 5 puutalousalaa edustavaa jäsentä, - 6 mekaanista puunjalostusteollisuutta edustavaa jäsentä, - 6 massa-, paperi-, kartonki- ja jalostusteollisuutta edustavaa jäsentä, - 6 kirjapaino- ja kustannusteollisuutta edustavaa jäsentä." 2. Korvataan 5 ja 6 artikla seuraavasti: "5 artikla Komitean jäsenten toimikausi on kaksi vuotta. Sitä voidaan jatkaa komission suostumuksella. Kahden vuoden kuluttua komitean jäsenet jatkavat tehtävissään, kunnes heidän tilalleen on valittu toiset tai heidän toimikauttaan on jatkettu. Jäsenen erotessa tai kuollessa hänen toimikautensa päättyy ennen kahden vuoden ajanjakson päättymistä. Komitean jäsenen tilalle valitaan toinen hänen toimikautensa loppuajaksi 4 artiklan määräysten mukaisesti. Suoritetuista tehtävistä ei makseta korvausta. 6 artikla Komissio julkaiseen luettelon jäsenistä tiedoksi Euroopan yhteisöjen virallisessa lehdessä." 3. Korvataan 10 artikla seuraavasti: "10 artikla 1. Komitea ja työryhmät kokoontuvat komitean puheenjohtajan kutsusta. Komitea kokoontuu komission toimipaikassa. 2. Komission asianomaisten yksiköiden edustajat osallistuvat komitean ja työryhmien kokouksiin." Tehty Brysselissä 9 päivänä joulukuuta 1997. Komission puolesta Martin BANGEMANN Komission jäsen (1) EYVL L 137, 26.5.1983, s. 31 LIITE YHTEISÖN PUUTALOUSPOLITIIKKAA KÄSITTELEVÄ NEUVOA-ANTAVA KOMITEA >TAULUKON PAIKKA>
97/864/EY: Komission päätös, tehty 5 päivänä joulukuuta 1997, yhteisön ekotuotemerkin myöntämistä vuodeliinavaatteille ja T-paidoille koskevista ekologisista perusteista tehdyn päätöksen 96/304/EY muuttamisesta (ETA:n kannalta merkityksellinen teksti)



Virallinen lehti nro L 351 , 23/12/1997 s. 0066 - 0066



KOMISSION PÄÄTÖS, tehty 5 päivänä joulukuuta 1997, yhteisön ekotuotemerkin myöntämistä vuodeliinavaatteille ja T-paidoille koskevista ekologisista perusteista tehdyn päätöksen 96/304/EY muuttamisesta (ETA:n kannalta merkityksellinen teksti) (97/864/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92 (1) ja erityisesti sen 5 artiklan 1 kohdan toisen alakohdan, sekä katsoo, että asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että tuotemerkin myöntämisehdot määritellään tuoteryhmittäin, yhteisön ekotuotemerkin myöntämistä vuodeliinavaatteille ja T-paidoille koskevista ekologisista perusteista 22 päivänä huhtikuuta 1996 tehtyä komission päätöstä 96/304/EY (2) on muutettava ilmausten "100-prosenttista puuvillaa" ja "puuvillan ja polyesterin sekoitetta" merkitysten selventämiseksi, komissio on kuullut pääetujärjestöjä neuvoa-antavassa foorumissa asetuksen (ETY) N:o 880/92 6 artiklan mukaisesti, ja tässä päätöksessä säädetyt toimenpiteet ovat asetuksen (ETY) N:o 880/92 7 artiklan mukaisesti perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 96/304/EY 1 artiklan toinen kohta seuraavalla tekstillä: "Valmiin kankaan kuituainesten on oltava kaikissa tapauksissa 100-prosenttista puuvillaa tai puuvillan ja polyesterin sekoitetta. Vieraita elastisia kuituja sallitaan enintään 5 prosenttia, jos tämä on perusteltua teknisistä syistä." 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä joulukuuta 1997. Komission puolesta Ritt BJERREGAARD Komission jäsen (1) EYVL L 99, 11.4.1992, s. 1 (2) EYVL L 116, 11.5.1996, s. 30
97/832/EY: Neuvoston päätös, tehty 27 päivänä marraskuuta 1997, Euroopan yhteisön ja entisen Jugoslavian tasavallan Makedonian välisen kuljetusalan sopimuksen tekemisestä



Virallinen lehti nro L 348 , 18/12/1997 s. 0169 - 0169



NEUVOSTON PÄÄTÖS, tehty 27 päivänä marraskuuta 1997, Euroopan yhteisön ja entisen Jugoslavian tasavallan Makedonian välisen kuljetusalan sopimuksen tekemisestä (97/832/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan yhdessä sen 228 artiklan 3 kohdan toisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin puoltavan lausunnon (2), sekä katsoo, että Euroopan yhteisön ja entisen Jugoslavian tasavallan Makedonian välinen kuljetusalan sopimus on tarkoituksenmukainen tapa poistaa pysyvästi useita merkittäviä esteitä entisen Jugoslavian tasavallan Makedonian alueen kautta tapahtuvilta yhteisön kuljetuksilta, sopimus edistää sisämarkkinoiden moitteetonta toimintaa takaamalla vapaan kulun Kreikan ja muiden jäsenvaltioiden välisille kuljetuksille entisen Jugoslavian tasavallan Makedonian kautta sekä tekee siten mahdolliseksi käydä kansainvälistä kauppaa niin, että suurelle yleisölle aiheutuvat kustannukset ovat mahdollisimman alhaiset, ja vähentää mahdollisimman paljon tähän kauppaan vaikuttavia hallinnollisia ja teknisiä esteitä, on lisäksi tarpeen varmistaa sopimuksen osapuolten alueiden välillä ja niiden kautta tapahtuvien kuljetusvirtojen yhteensovitettu kehittäminen erityisesti asettamalla ensisijaiset tavoitteet entisen Jugoslavian tasavallan Makedonian asianmukaisen infrastruktuurin kehittämiselle yhteisön rahoitustuella sekä edistämällä rautatiekuljetuksia ja yhdistettyjä kuljetuksia ympäristön suojelemiseksi, tämän vuoksi sopimukseen sisältyy määräyksiä tullimuodollisuuksien yksinkertaistamisesta, ja on tarpeen hyväksyä sopimus yhteisön puolesta, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja entisen Jugoslavian tasavallan Makedonian välinen kuljetusalan sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja tekee sopimuksen 26 artiklassa määrätyn ilmoituksen. 3 artikla Sopimuksen 22 artiklalla perustetussa liikenteen sekakomiteassa yhteisöä edustaa komissio, jota avustavat neuvoston jäsenten edustajat. Neuvosto vahvistaa liikenteen sekakomiteassa omaksuttavan yhteisön kannan määräenemmistöllä komission ehdotuksesta. Neuvosto tekee ratkaisunsa yksinkertaisella enemmistöllä, jos päätös, jonka liikenteen sekakomitea aikoo tehdä, koskee tämän komitean työjärjestystä. Liikenteen sekakomitean päätökset julkaistaan Euroopan yhteisöjen virallisessa lehdessä. 4 artikla Tämä päätös julkaistaan Euroopan yhteisöjen virallisessa lehdessä. Se tulee voimaan päivänä, jona se julkaistaan. Tehty Brysselissä 27 päivänä marraskuuta 1997. Neuvoston puolesta M. FISCHBACH Puheenjohtaja (1) EYVL N:o C 79, 12.3.1997, s. 159. (2) EYVL N:o C 339, 10.11.1997.
97/866/EY: Komission päätös, tehty 16 päivänä joulukuuta 1997, riskiaineksen käytön kieltämisestä tarttuvien spongiformisten enkefalopatioiden vuoksi tehdyn päätöksen 97/534/EY muuttamisesta (ETA:n kannalta merkityksellinen teksti)



Virallinen lehti nro L 351 , 23/12/1997 s. 0069 - 0069



KOMISSION PÄÄTÖS, tehty 16 päivänä joulukuuta 1997, riskiaineksen käytön kieltämisestä tarttuvien spongiformisten enkefalopatioiden vuoksi tehdyn päätöksen 97/534/EY muuttamisesta (ETA:n kannalta merkityksellinen teksti) (97/866/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 9 artiklan 4 kohdan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (3), sellaisena kuin se on viimeksi muutettuna direktiivillä 92/118/ETY, ja erityisesti sen 10 artiklan 4 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (4), sellaisena kuin se on viimeksi muutettuna direktiivillä 96/43/EY (5), ja erityisesti sen 19 artiklan, sekä katsoo, että komissio teki 30 päivänä heinäkuuta 1997 päätöksen 97/534/EY (6) riskiaineksen käytön kieltämisestä tarttuvien spongiformisten enkefalopatioiden vuoksi; kyseistä päätöstä sovelletaan 1 päivästä tammikuuta 1998, tarvitaan kuitenkin lisää aikaa kyseisen päätöksen vaikutusten tarkastelemiseen lukuisten tuotteiden osalta ja uusien tieteellisten neuvojen arvioimiseen; sen vuoksi päivää, josta päätöstä on sovellettava, olisi lykättävä, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/534/EY 10 artiklassa päivämäärä "1 päivästä tammikuuta 1998" päivämäärällä "1 päivästä huhtikuuta 1998". 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä joulukuuta 1997. Komission puolesta Franz FISCHLER Komission jäsen (1) EYVL L 395, 30.12.1989, s. 13 (2) EYVL L 62, 15.3.1993, s. 49 (3) EYVL L 224, 18.8.1990, s. 29 (4) EYVL L 373, 31.12.1990, s. 1 (5) EYVL L 162, 1.7.1996, s. 1 (6) EYVL L 216, 8.8.1997, s. 95
97/831/EY: Neuvoston päätös, tehty 27 päivänä marraskuuta 1997, Euroopan yhteisön ja entisen Jugoslavian tasavallan Makedonian välisen yhteistyösopimuksen tekemisestä



Virallinen lehti nro L 348 , 18/12/1997 s. 0001 - 0001



NEUVOSTON PÄÄTÖS, tehty 27 päivänä marraskuuta 1997, Euroopan yhteisön ja entisen Jugoslavian tasavallan Makedonian välisen yhteistyösopimuksen tekemisestä (97/831/EY) EUROOPAN UNIONIN NEUVOSTON, joka ottaa huomioon Euroopan yhteisön perustamissopimuksen ja erityisesti sen 113 ja 235 artiklan yhdessä sen 228 artiklan 2 kohdan toisen virkkeen ja 228 artiklan 3 kohdan toisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin puoltavan lausunnon (2), sekä katsoo, että olisi hyväksyttävä 29 päivänä huhtikuuta 1997 kirjeenvaihtona allekirjoitettu Euroopan yhteisön ja entisen Jugoslavian tasavallan Makedonian yhteistyösopimus, ja perustamissopimuksessa ei ole yhteisön tietyillä sopimuksessa tarkoitetuilla aloilla suorittamia toimia varten muita toimivaltuuksia kuin perustamissopimuksen 235 artiklassa annetut, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja entisen Jugoslavian tasavallan Makedonian yhteistyösopimus sekä siihen liittyvät sopimuspuolten antamat julistukset. Sopimuksen teksti, luettelo julistuksista ja julistukset ovat tämän päätöksen liitteinä. 2 artikla Neuvoston puheenjohtaja tekee sopimuksen 49 artiklan toisessa kohdassa määrätyn ilmoituksen yhteisön puolesta. 3 artikla Sopimuksen 33 artiklalla perustetussa yhteistyöneuvostossa yhteisöä edustaa neuvoston niin päättäessä neuvoston puheenjohtajavaltio, ja muussa tapauksessa komissio, jota avustavat neuvoston jäsenten edustajat. Neuvosto tekee ratkaisunsa jäsentensä yksinkertaisella enemmistöllä. Neuvosto vahvistaa yhteistyöneuvostossa omaksuttavan yhteisön kannan määräenemmistöllä komission ehdotuksesta. Neuvosto tekee ratkaisunsa yksimielisesti, jos kanta koskee alaa, jolla yhteisön sisäisten sääntöjen antamisen edellytyksenä on yksimielisyys, ja yksinkertaisella enemmistöllä, jos päätös, jonka yhteistyöneuvosto aikoo tehdä, koskee sen työjärjestystä. Yhteistyöneuvoston päätökset julkaistaan Euroopan yhteisöjen virallisessa lehdessä. 4 artikla Tämä päätös julkaistaan Euroopan yhteisöjen virallisessa lehdessä. Se tulee voimaan päivänä, jona se julkaistaan. Tehty Brysselissä 27 päivänä marraskuuta 1997. Neuvoston puolesta M. FISCHBACH Puheenjohtaja (1) EYVL C 79, 12. 3. 1997, s. 1. (2) EYVL 325, 27. 10. 1997.
97/863/EY: Neuvoston päätös, tehty 11 päivänä joulukuuta 1997, Euroopan talousyhteisön ja Slovenian tasavallan välisen kuljetusalan sopimuksen lisäpöytäkirjan tekemisestä



Virallinen lehti nro L 351 , 23/12/1997 s. 0062 - 0062



NEUVOSTON PÄÄTÖS, tehty 11 päivänä joulukuuta 1997, Euroopan talousyhteisön ja Slovenian tasavallan välisen kuljetusalan sopimuksen lisäpöytäkirjan tekemisestä (97/863/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että 5 päivänä huhtikuuta 1993 allekirjoitetussa Euroopan talousyhteisön ja Slovenian tasavallan välisessä kuljetusalan sopimuksessa (3) ja erityisesti sen 12 artiklan 2 kohdassa annetaan Slovenian raskaille tavarankuljetusajoneuvoille rajoittamaton kauttakulkuoikeus koko yhteisössä, Itävallan, Suomen ja Ruotsin liittymisestä Euroopan unioniin tehtyyn asiakirjaan liitetyssä pöytäkirjassa N:o 9, joka koskee maantie- ja rautatieliikennettä sekä yhdistettyjä kuljetuksia Itävallassa, ja erityisesti sen 11 ja 14 artiklassa vahvistetaan erityinen järjestely kauttakulkuliikenteeseen Itävallan läpi käytettäville yhteisön raskaille tavarankuljetusajoneuvoille, on tarpeen turvata kauttakulkuliikenteeseen Itävallan läpi käytettävien yhteisön ja Slovenian raskaiden tavarankuljetusajoneuvojen syrjimätön kohtelu 1 päivästä tammikuuta 1995, ja olisi hyväksyttävä Euroopan talousyhteisön ja Slovenian tasavallan välisen kuljetusalan sopimuksen lisäpöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Slovenian välisen kuljetusalan sopimuksen lisäpöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 3 artiklassa määrätyn ilmoituksen yhteisön puolesta. Tehty Brysselissä 11 päivänä joulukuuta 1997. Neuvoston puolesta M. DELVAUX-STEHRES Puheenjohtaja (1) EYVL C 369, 7.12.1996, s. 5 (2) EYVL C 339, 10.11.1997 (3) EYVL L 189, 29.7.1993, s. 161
97/829/EY, EHTY, Euratom: Komission päätös, tehty 1 päivänä joulukuuta 1997, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1997 sovellettavista korjauskertoimista



Virallinen lehti nro L 343 , 13/12/1997 s. 0027 - 0029



KOMISSION PÄÄTÖS, tehty 1 päivänä joulukuuta 1997, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1997 sovellettavista korjauskertoimista (97/829/EHTY, EY, Euratom) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu neuvoston asetuksessa (ETY, Euratom, EHTY) N:o 259/68 (1) ja viimeksi muutettu asetuksella (Euratom, EHTY, EY) N:o 2485/96 (2), ja erityisesti sen liitteessä X olevan 13 artiklan toisen kohdan, sekä katsoo, että neuvoston asetuksella (EHTY, EY, Euratom) N:o 1785/97 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1997 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, ja olisi mukautettava 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1997 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edellisen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1997 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 1 päivänä joulukuuta 1997. Komission puolesta Hans VAN DEN BROEK Komission jäsen (1) EYVL L 56, 4.3.1968, s. 1 (2) EYVL L 338, 28.12.1996, s. 1 (3) EYVL L 254, 17.9.1997, s. 1 (4) EYVL L 236, 27.8.1997, s. 23 LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>